4. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์

ผลิตภัณฑ์ที่บริษัทฯเป็นผู้ผลิตและจำหน่าย คือ แผ่นพิมพ์วงจรอิเล็กทรอนิกส์ (PRINTED CIRCUIT
BOARD หรือ PCB ) เป็นแผ่น EPOXY FIBER GLASS ที่มีสื่อนำไฟฟ้า เช่น ตะกั่ว
ทองแดงเคลือบอยู่ เพื่อให้กระแสไฟฟ้า ผ่านไปยัง INTEGRATED CIRCUIT หรือ (IC)
เพื่อให้ชิ้นส่วนอิเล็กทรอนิกส์ต่างๆ ทำงานได้

ทั้งนี้ PCB ที่บริษัทฯเป็นผู้ผลิตมี 2 แบบ คือ

1.  การผลิตแบบ 2 หน้าเคลือบรู (DOUBLE SIDED PLATED THROUGH HOLES PCB) และ

2.  การผลิตแบบหลายชั้น (MULTILAYER PCB)
    ซึ่งมีความซับซ้อนกว่าและใช้เทคโนโลยีสูงกว่าแผ่นพิมพ์วงจรชนิด 2 หน้าเคลือบรู
    ซึ่งสามารถผลิตได้ตั้งแต่ 4 ชั้น ถึง 21 ชั้น

แผ่นพิมพ์วงจรอิเล็กทรอนิกส์ ทั้งสองแบบนี้ถูกนำไปใช้ในอุตสาหกรรมต่างๆ อาทิ เช่น
อุตสาหกรรมยานยนต์ อุตสาหกรรมผลิตภัณฑ์ที่ใช้ในอุตสาหกรรม อุปกรณ์โทรคมนาคมต่างๆ
รวมถึงโทรศัพท์มือถือและเครื่องคอมพิวเตอร์ เป็นต้น

ข้อจำกัดในการประกอบธุรกิจ

1.  เนื่องจากอุตสาหกรรมการผลิต PCB ในประเทศไทยมีผู้ผลิตน้อยราย
    บริษัทฯจำเป็นต้องพึ่งพาผู้อื่นในการรับจ้างผลิตเหมาช่วง (Subcontract)
    ในบางขั้นตอนของกระบวนการผลิตที่กลุ่มบริษัทมีกำลังการผลิตของเครื่องจักรใหม่ไม่เพียงพอที่จะผลิตให้ทันและต่อเนื่องกับขั้นตอนการผลิตอื่นที่ต่อเนื่องกัน
    จึงส่งผลให้บริษัทฯมีข้อจำกัดในแง่ของกำลังการผลิต

2.  การผลิต PCB ต้องใช้เทคโนโลยีสูง
    บริษัทฯจึงจำเป็นต้องทำการปรับปรุงเครื่องจักรให้ทันสมัยอยู่ตลอดเวลาซึ่งต้องใช้เงินลงทุนเป็นจำนวนมาก

3.  ความกดดันทางด้านราคาซึ่งเกิดจากผู้ผลิต PCB ในจีน
    ทำให้มีการผลิตสินค้าราคาถูกเข้าสู่ตลาดเพิ่มมากขึ้น แม้ว่าผลิตภัณฑ์แผ่นพิมพ์วงจรอิเล็กทรอนิกส์
    ที่ผลิตในประเทศจีนจะไม่ได้แข่งขันโดยตรงกับผลิตภัณฑ์ของบริษัทฯ
    เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะมีคุณภาพและเทคโนโลยีในการผลิตที่ต่ำกว่า
    แต่ก็ยังส่งผลให้เกิดการเปรียบเทียบทางด้านราคาในทางอ้อม

4.  เนื่องจากลูกค้ามีความต้องการผลิตภัณฑ์ที่มีประสิทธิภาพและคุณภาพสูงขึ้น
    ทำให้บริษัทฯต้องพัฒนาเทคโนโลยีของกระบวนการผลิตและผลิตภัณฑ์ให้มีคุณภาพสอดคล้องตามมาตรฐานที่ลูกค้าต้องการ

สิทธิพิเศษจากการส่งเสริมการลงทุน

บริษัทฯและบริษัทย่อยได้รับสิทธิพิเศษทางด้านภาษีอากรจากกรมส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
บริษัทฯและบริษัทย่อยได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

[TABLE]

0.  4.2 การตลาดและภาวะการแข่งขัน

    0.  4.2.1 กลยุทธ์การแข่งขันของกลุ่มบริษัท

เพื่อให้กลุ่มบริษัทคงศักยภาพในการแข่งขันกับผู้ผลิตรายอื่นในตลาดได้ต่อไป
บริษัทจึงมีนโยบายในการรักษาคุณภาพสินค้า
การสร้างความสัมพันธ์ที่ดีกับลูกค้าผ่านการตลาดของกลุ่มบริษัท และตัวแทนจำหน่าย
และคงสัดส่วนการตลาดส่วนใหญ่ไว้ในกลุ่มอุตสาหกรรมยานยนต์
เนื่องจากตลาดสินค้าอิเล็กทรอนิกส์ยานยนต์ มีแนวโน้มการเติบโตอย่างต่อเนื่อง
และเป็นตลาดที่มีคู่แข่งน้อยราย เพราะมีความยากลำบากในการเข้ามาของผู้ผลิตรายใหม่ๆ
นอกจากนี้
กลุ่มบริษัทยังได้มีการปรับปรุงกระบวนการผลิตให้สอดคล้องกับเทคโนโลยีที่เปลี่ยนแปลงอยู่ตลอดเวลา
จึงทำให้กลุ่มบริษัทมีความสามารถในการเสนอผลิตภัณฑ์ที่หลากหลายมากขึ้น
ซึ่งเป็นสิ่งสำคัญในการตอบสนองความต้องการของลูกค้า ทั้งนี้ บริษัทมีกลยุทธ์การแข่งขัน ดังนี้

1.  ด้านราคาขายผลิตภัณฑ์ บริษัทจะพิจารณาจากปัจจัยหลายด้าน
      เช่นด้านต้นทุนการผลิตซึ่งคำนวณได้จากราคาวัตถุดิบ
      ระดับเทคโนโลยีและความซับซ้อนของการผลิต ปริมาณสินค้าที่สั่งผลิต ทั้งนี้
      ราคาที่เสนอขายจะต้องสอดคล้องกับราคาตลาดและสามารถแข่งขันกับราคาของคู่แข่งในตลาดโลกได้ด้วย
      สำหรับกลุ่มผลิตภัณฑ์ที่มีเทคโนโลยีในระดับสูงเช่นเดียวกัน

2.  ด้านผลิตภัณฑ์ บริษัทฯได้ติดตามความก้าวหน้าทางเทคโนโลยีในตัวสินค้าของลูกค้า
      รวมถึงพัฒนาการทางเทคโนโลยีใหม่ๆในการผลิต PCB อยู่เสมอ
      เพื่อตอบสนองความต้องการของลูกค้าที่มีแนวโน้มเพิ่มความซับซ้อนมากขึ้นในอนาคต

3.  ด้านต้นทุนผลิตภัณฑ์ เนื่องจากบริษัทฯ มีบริษัทย่อย (บ.ไทยลามิเนต แมนูแฟคเจอเรอร์ จำกัด)
      เป็นผู้ผลิตแผ่นลามิเนตและพรีเพก
      ซึ่งเป็นวัตถุดิบหลักในการผลิตให้แก่กลุ่มบริษัทได้เองจึงทำให้ได้เปรียบเรื่องต้นทุนผลิต

4.  ด้านการบริการ
      บริษัทฯให้ความสำคัญต่อการบริการและการส่งมอบสินค้าให้ตรงกำหนดของลูกค้าและสร้างความสัมพันธ์ที่ดีต่อลูกค้า
      รวมถึงการดูแลและให้บริการด้านการขายทั้งก่อนและหลังการขายอย่างใกล้ชิด

4.2.2 กลยุทธ์ทางการตลาด

  จุดเด่นและจุดด้อยทางการตลาดสามารถสรุปได้ดังนี้

  จุดเด่น

1.  ต้นทุนค่าแรงงานในการผลิตในประเทศยังอยู่ในระดับที่ค่อนข้างต่ำเมื่อเทียบกับค่าแรงในประเทศอื่นๆ
      ในภาคพื้นยุโรป อเมริกา และบางประเทศในเอเชีย

2.  บริษัทฯอยู่ในเขตส่งออกและได้รับการส่งเสริมการลงทุนจาก (BOI)
      ซึ่งได้รับสิทธิประโยชน์ในการยกเว้นภาษีขาเข้าเครื่องจักรและวัตถุดิบในการผลิต
      อีกทั้งได้รับยกเว้นภาษีเงินได้นิติบุคคล

  จุดด้อย

1.  วัตถุดิบที่ใช้ในการผลิต PREPREG และ LAMINATE ของบริษัท ไทยลามิเนต
      แมนูแฟคเจอเรอร์ จำกัด เช่น แผ่นใยแก้ว , EPOXY RESIN และแผ่นทองแดงบาง
      (COPPER FOIL) ยังต้องนำเข้ามาจากต่างประเทศ เนื่องจากยังไม่มีผู้ผลิตในประเทศไทย

2.  กลุ่มอุตสาหกรรมอิเล็กทรอนิกส์
      รวมทั้งเทคโนโลยีในการผลิตภายในประเทศยังไม่ได้รับการส่งเสริมให้ทันสมัยเท่าเทียมกับในต่างประเทศและยังต้องอาศัยเทคโนโลยีบางอย่างจากต่างประเทศเข้ามาใช้ในการผลิต

4.2.3 นโยบายการกำหนดราคา

  บริษัทฯมีนโยบายในการกำหนดราคาผลิตภัณฑ์ให้สอดคล้องกับราคาตลาดและอยู่ในระดับราคาที่สามารถแข่งขันได้
  โดยคำนึงถึงคุณภาพสินค้า ต้นทุนการผลิต ทั้งนี้ บริษัทฯมีการทำ Benchmark
  เพื่อเปรียบเทียบกับคู่แข่งขันรายอื่นๆ ทุก 6 เดือน เพื่อเป็นแนวทางในการกำหนดราคา

4.  ลูกค้ากลุ่มเป้าหมายและช่องทางการจำหน่าย

  บริษัทฯมีนโยบายในด้านการขายโดยมีกลุ่มลูกค้าเป้าหมายในทุกๆกลุ่มอุตสาหกรรมต่างกันไป ทั้งนี้
  เพื่อลดความเสี่ยงในกรณีที่กลุ่มอุตสาหกรรมกลุ่มใดกลุ่มหนึ่งประสบภาวะถดถอย

  กลุ่มลูกค้าในปัจจุบัน บริษัทฯมีลูกค้าซึ่งเป็นผู้ผลิตในกลุ่มอุตสาหกรรมต่างๆ ดังนี้

1.  กลุ่มผลิตภัณฑ์อุปกรณ์เครือข่ายโทรคมนาคม (Telecommunication)

2.  กลุ่มอุปกรณ์ประกอบคอมพิวเตอร์ (Computer & Network)

3.  กลุ่มอุตสาหกรรมยานยนต์ (Automotive Electronics)

4.  กลุ่มผลิตภัณฑ์ที่ใช้ในภาคอุตสาหกรรม (Industrial Electronics)

5.  กลุ่มสินค้าอุปโภค (Consumer Products)

  ปัจจุบันบริษัทฯมีฐานลูกค้าทั้งหมดกว่า 264 ราย ทั้งนี้
  บริษัทฯมีนโยบายจำกัดยอดขายให้แก่ลูกค้ารายใดรายหนึ่งไม่เกินร้อยละ 30 ของยอดขายรวม
  เพื่อลดความเสี่ยงในลูกค้าแต่ละราย โดยในปี 2553 ลูกค้ารายใหญ่ 10
  รายแรกได้สั่งซื้อสินค้ารวมกันคิดเป็นร้อยละ 74.8 ของยอดขายรวม

  กลุ่มลูกค้าเป้าหมายในอนาคต

  สำหรับลูกค้ากลุ่มเป้าหมายในอนาคต
  บริษัทฯจะยังคงเน้นลูกค้าในกลุ่มอุตสาหกรรมยานยนต์เป็นหลักเพราะบริษัทฯมีความสามารถในการแข่งขันดีกว่าผู้ขายรายอื่น
  ทั้งนี้อาจมีการเพิ่มสัดส่วนของลูกค้าใน กลุ่ม Industrial Electronics และกลุ่ม Consumer
  Product ที่เป็น High-end มากขึ้น

  ช่องทางการจัดจำหน่าย

  การผลิตตามปกติของบริษัทฯเป็นการผลิตสินค้าตามคำสั่งของลูกค้า
  โดยคำสั่งซื้อทั้งหมดจะผ่านมาจากบริษัทตัวแทน
  แล้วรวบรวมส่งมายังบริษัทฯเพื่อทำการผลิตสินค้าตามคำสั่งซื้อของลูกค้าต่อไป
  เมื่อสินค้าผลิตเรียบร้อยแล้วบริษัทฯอาจจัดส่งสินค้าให้แก่ลูกค้าใน 2 ลักษณะ ดังนี้

1.  จัดส่งสินค้าไปยังบริษัทตัวแทน แล้วบริษัทตัวแทนจำหน่ายจัดส่งให้แก่ลูกค้าต่ออีกทอดหนึ่ง
      สำหรับวิธีการชำระเงินนั้น
      บริษัทตัวแทนจะเป็นผู้ชำระเงินมายังบริษัทตามเงื่อนไขการชำระเงินที่กำหนด
      ทั้งนี้รายได้ประมาณร้อยละ 60 ของบริษัทฯมาจากการจัดส่งสินค้าตามวิธีดังกล่าว

2.  จัดส่งสินค้าให้แก่ลูกค้าโดยตรง โดยไม่ผ่านบริษัทตัวแทน
      สำหรับวิธีการชำระเงินนั้นบริษัทตัวแทนจะเป็นผู้รับชำระเงินจากลูกค้าแต่ละรายแทนบริษัทฯ
      แล้วรวบรวมเงินเพื่อนำส่งมายังบริษัทฯต่อไป
      เมื่อบริษัทฯได้รับชำระเงินจากบริษัทตัวแทนแล้ว
      บริษัทฯจะจ่ายค่านายหน้าเป็นการตอบแทนให้แก่บริษัทตัวแทน ทั้งนี้ รายได้ประมาณร้อยละ
      40 ของบริษัทฯมาจากการจัดส่งสินค้าให้แก่ลูกค้าโดยตรง

  ทั้งนี้ในปี 2551-2553 ที่ผ่านมา กลุ่มบริษัทมีรายได้จากการขาย แยกตามวิธีการจัดส่ง ดังนี้

  --- ------------------------- ---------- -------- ---------- -------- ---------- --------
      วิธีการจัดส่งสินค้า             ปี 2553              ปี 2552              ปี2551      

                                ล้านบาท     %        ล้านบาท     %        ล้านบาท     %

      1.จัดส่งสินค้าให้แก่บริษัทตัวแทน   4,040.82   55.84    3,200.05   55.63    4,617.39   60.22

      2.จัดส่งสินค้าให้ลูกค้าโดยตรง    3,195.60   44.14    2,552.39   44.37    3,049.95   39.78

      รวมรายได้จากการขาย         7,236.42   100.00   5,752.44   100.00   7,667.34   100.00
  --- ------------------------- ---------- -------- ---------- -------- ---------- --------

  กลุ่มบริษัทมีตัวแทนจำหน่ายทั้งในและต่างประเทศ จำนวน 5 ราย ดังนี้

  1. ตัวแทนจำหน่ายทีมีฐานะเป็นบริษัทย่อย

    บริษัท เคซีอี (ประเทศไทย) จำกัด ได้จดทะเบียนจัดตั้งบริษัทเมื่อวันที่ 8 มีนาคม 2550
    ซึ่งรับผิดชอบลูกค้าในประเทศไทยโดยได้เริ่มดำเนินธุรกิจในเดือนพฤษภาคม 2550
    เพื่อเป็นตัวแทนในการรับคำสั่งซื้อจากลูกค้าในประเทศไทยในลักษณะเดียวกับตัวแทนในต่างประเทศ
    ซึ่งก่อนหน้านี้การจำหน่ายให้แก่ลูกค้าในประเทศไทยบริษัทฯจะเป็นผู้ทำการติดต่อเอง
    ลูกค้าส่วนใหญ่จะ RE-EXPORT สินค้าที่ผลิตออกไปต่างประเทศ โดยในปี 2553
    บริษัทฯได้จำหน่ายสินค้าผ่านตัวแทนในประเทศ คิดเป็นร้อยละ 3.1 ของยอดขายรวม

  2. ตัวแทนจำหน่ายที่มีฐานะเป็นบริษัทร่วม

    1) KCE AMERICA INC. ตั้งอยู่ที่รัฐแคลิฟอร์เนีย สหรัฐอเมริกา
    ซึ่งรับผิดชอบลูกค้าในประเทศสหรัฐอเมริกา แมกซิโก บราซิล และแคนาดา โดยในปี 2553
    บริษัทฯได้ส่งสินค้าออกไปขายในพื้นที่ดังกล่าวคิดเป็นร้อยละ 15.5 ของยอดขายรวม

    2) KCE SINGAPORE PTE LTD. ตั้งอยู่ที่ประเทศสิงค์โปร
    ซึ่งรับผิดชอบลูกค้าในทวีปเอเชียและออสเตรเลียทั้งหมด ยกเว้นประเทศไทยโดยในปี 2553
    บริษัทฯได้ส่งสินค้าออกไปขายในพื้นที่ดังกล่าวคิดเป็นร้อยละ 33.9 ของยอดขายรวม

  3. ตัวแทนจำหน่ายบุคคลที่ไม่เกี่ยวข้องกัน

    1) INTERNATIONAL CIRCUIT LTD. (โดยใช้ชื่อทางธุรกิจว่า KCE EUROPE)
    ตั้งอยู่ในประเทศอังกฤษ ประกอบกิจการจัดจำหน่าย PCB
    บริษัทเป็นผู้รับผิดชอบลูกค้าในทวีปยุโรปทั้งหมด ยกเว้นเยอรมันและออสเตรีย โดยในปี 2553
    บริษัทฯจัดส่งสินค้าออกไปขายคิดเป็นร้อยละ 20.8 ของยอดขายรวม
    ทั้งนี้ผู้ถือหุ้นและผู้บริหารของบริษัทดังกล่าวไม่เป็นบุคคลที่อาจมีความขัดแย้งและไม่มีส่วนได้เสียกับบริษัท

    2) CHRISTIAN ENZMANN GMBH ตั้งอยู่ในประเทศเยอรมัน
    ซึ่งรับผิดชอบลูกค้าในประเทศเยอรมันและออสเตรีย โดยในปี 2553
    บริษัทจัดส่งสินค้าออกไปขายคิดเป็นร้อยละ 26.1 ของยอดขายรวม
    ทั้งนี้ผู้ถือหุ้นและผู้บริหารของบริษัทดังกล่าวไม่เป็นบุคคลที่อาจมีความขัดแย้งและไม่มีส่วนได้เสียกับบริษัท

  4.2.5 ภาวะอุตสาหกรรมและการแข่งขัน

  4.2.5.1 ภาวะอุตสาหกรรม

-   อุตสาหกรรมอิเล็กทรอนิกส์

  การเติบโตของอุตสาหกรรมอิเล็กทรอนิกส์ขึ้นอยู่กับสภาวะเศรษฐกิจโลกและการขยายตัวของอุตสาหกรรมทุกประเภท
  ที่ใช้อุปกรณ์อิเล็กทรอนิกส์เป็นส่วนประกอบพื้นฐาน เช่น อุตสาหกรรมการผลิตเครื่องคอมพิวเตอร์
  (Computer) อุตสาหกรรมผลิตเครื่องมือสื่อสาร (Communication) อุตสาหกรรมยานยนต์
  (Automotive) อุตสาหกรรมผลิตภัณฑ์ที่ใช้ในภาคอุตสาหกรรม (Industrials)
  อุตสาหกรรมสินค้าอุปโภค (Consumer) รวมถึงอุตสาหกรรมอื่นๆของผลิตภัณฑ์ที่มีเทคโนโลยีสูง
  ในหลายปีที่ผ่านมาอุตสาหกรรมอีเล็กทรอนิกส์มีอัตราการเติบโตประมาณร้อยละ 6-8 ต่อปี
  แต่ในปลายปี 2551 ได้เกิดวิกฤติเศรษฐกิจโลกซึ่งส่งผลต่อการเติบโตของอุตสาหกรรมทุกประเภท
  และเกิดภาวะเศรษฐกิจชะลอตัวอย่างกว้างขวาง
  โดยเฉพาะในภาคอุตสาหกรรมอิเล็กทรอนิกส์และอุตสาหกรรมยานยนต์
  ซึ่งส่งผลกระทบโดยตรงไปยังอุตสาหกรรมการผลิต PCB ทั่วโลก วิกฤติการณ์ได้ต่อเนื่องมาในปี
  2552 เป็นผลทำให้อุตสาหกรรมอิเล็กทรอนิกส์หดตัวลงร้อยละ 9 อย่างไรก็ดี
  ความต้องการในสินค้า (Demand) เริ่มฟื้นตัวได้ในช่วงครึ่งปีหลังของปี 2552
  และทวีกำลังการฟื้นตัวอย่างต่อเนื่องในไตรมาส 4/52
  อันเป็นผลสะท้อนจากมาตรการของรัฐบาลในหลายประเทศในยุโรป
  ที่ให้เงินช่วยเหลือในการซื้อรถยนต์คันใหม่แทนคันเก่า จากแหล่งข้อมูล Electronic Outlook
  Corp 10/09 มีการคาดการณ์ว่า ในปี 2553
  อุตสาหกรรมอิเล็กทรอนิกส์จะฟื้นตัวกลับมาเติบโตได้ถึงร้อยละ 6 และจะเติบโตต่อเนื่องอีกร้อยละ
  10 ในปี 2554

-   อุตสาหกรรมแผ่นพิมพ์วงจร (Printed circuit board)

  แผ่นพิมพ์วงจรอิเล็กทรอนิกส์ หรือ PCB
  เป็นส่วนประกอบสำคัญที่ใช้ในเครื่องใช้อิเล็กทรอนิกส์ทุกประเภท โดยอาจแบ่งเป็น 2
  ประเภทใหญ่ๆตามคุณสมบัติของแผ่น PCB คือ Flexible PCB ซึ่งเป็นแผ่น PCB ชนิดอ่อน และ
  Rigid PCB ซึ่งเป็นแผ่น PCB ชนิดแข็ง และอาจแบ่ง PCB ออกตามระดับ technology
  ได้อีกดังนี้

-   Single-Sided PCB เป็นแผ่นพิมพ์วงจรที่มีวงจรไฟฟ้าเพียงด้านเดียว
      มีขั้นตอนการผลิตที่ไม่ซับซ้อนและเน้นการใช้แรงงานคนมากกว่าเครื่องจักร PCB
      เหล่านี้จะใช้เป็นส่วนประกอบของเครื่องใช้ไฟฟ้า และเครื่องใช้อิเล็กทรอนิกส์ทั่วๆไป

-   Double-sided PCB เป็นแผ่นพิมพ์วงจรที่มีวงจรไฟฟ้าสองด้าน
      ซึ่งมีการนำมาใช้กับเครื่องใช้ไฟฟ้า และอุปกรณ์อิเล็กทรอนิกส์บางประเภท เช่น
      อุปกรณ์คอมพิวเตอร์ โทรทัศน์ เป็นต้น

-   Multi-Layer PCB เป็นแผ่นพิมพ์วงจรที่มีวงจรไฟฟ้าซ้อนกันหลายชั้น
      มีขั้นตอนการผลิตที่ซับซ้อน ต้องใช้เครื่องจักรที่ทันสมัยและเทคโนโลยีชั้นสูงในการผลิต PCB
      ประเภทนี้ถูกนำไปใช้ในอุปกรณ์อิเล็กทรอนิกส์ที่มีความละเอียดซับซ้อนและต้องการความเที่ยงตรงสูง
      เช่นอุปกรณ์อิเล็กทรอนิกส์ที่ใช้ในอุตสาหกรรมยานยนต์ เป็นต้น

  ผู้ผลิต PCB ในภูมิภาคยุโรปและอเมริกา

  อุตสาหกรรมการผลิต PCB ในภูมิภาคยุโรปและอเมริกามีแนวโน้มหดตัวลง
  เนื่องจากต้นทุนที่สูงกว่า
  การผลิตจึงจำกัดอยู่ในผลิตภัณฑ์ที่ต้องใช้เทคโนโลยีชั้นสูงพิเศษและเป็นสินค้าที่มีลักษณะเฉพาะตัว
  มากกว่าการผลิตสินค้าในเชิงปริมาณ (Mass production)
  โดยมีลูกค้ากลุ่มเป้าหมายในตลาดที่มีผู้ผลิตน้อยราย (Defensive และ Protected market)
  เช่น PCB สำหรับอุตสาหกรรมยานยนต์
  การย้ายฐานการผลิตไปยังประเทศที่มีต้นทุนที่ต่ำกว่าเช่นในประเทศทางเอเชียได้เป็นไปอย่างต่อเนื่อง
  ดังนั้นอุตสาหกรรม PCB ในยุโรปและอเมริกาจึงเป็นตลาดของผู้ผลิตรายใหญ่เพียงไม่กี่ราย

  ผู้ผลิต PCB ในประเทศจีน

  ตั้งแต่ปี 2547-2551 อุตสาหกรรมการผลิต PCB ในจีน
  มีการเติบโตและมีส่วนแบ่งทางการตลาดมากขึ้นอย่างต่อเนื่อง เพราะการส่งเสริมจากรัฐบาล
  และต้นทุนในการผลิตที่ต่ำ
  ทำให้ผู้ประกอบการจากต่างประเทศย้ายฐานการผลิตมายังประเทศจีนมากขึ้น ทั้งนี้ผู้ผลิต PCB
  ในจีนจำนวนมากเป็นบริษัทต่างชาติที่เข้ามาลงทุนในจีน เช่น อเมริกา ไต้หวัน ญี่ปุ่น การผลิต
  PCB ในประเทศจีนเป็นการผลิตแบบ Mass Production
  ซึ่งเน้นการผลิตในปริมาณมากและมีต้นทุนต่ำ ทำให้ PCB
  มีราคาลดลงและเกิดการแข่งขันทางราคาที่รุนแรงมากขึ้น

  ผู้ผลิต PCB ในประเทศไทย

  ผู้ผลิต PCB ในประเทศไทยโดยมากเน้นการผลิต PCB สำหรับเครื่องมือสื่อสารโทรคมนาคม
  ชิ้นส่วนคอมพิวเตอร์ และเครื่องใช้ไฟฟ้า ซึ่งมีการแข่งขันทางด้านราคาสูง ผู้ผลิต PCB
  หลายรายอาจได้รับผลกระทบจากการผลิต PCB ของจีน หากเป็นกลุ่มผู้ผลิต PCB
  ที่ยังใช้เทคโนโลยีการผลิตไม่สูงมากนักและต้องนำเข้าวัตถุดิบจากต่างประเทศเพราะจะถูกกดดันด้านราคาขาย
  ขณะที่ผู้ผลิต PCB
  ที่ใช้เทคโนโลยีสูงและสามารถควบคุมต้นทุนการผลิตได้ดีกว่าจะไม่ได้รับผลกระทบดังกล่าวเนื่องจากเป็นการแข่งขันที่เน้นด้านคุณภาพและความน่าเชื่อถือมากกว่าการแข่งขันทางด้านราคา

-   อุตสาหกรรมยานยนต์

  อุตสาหกรรมยานยนต์โลกเป็นอุตสาหกรรมขนาดใหญ่ที่มีเงินทุนหมุนเวียนกว่า 2
  ล้านล้านเหรียญสหรัฐและสร้างรายได้กว่า 5 แสนล้านเหรียญสหรัฐแก่ผู้ผลิตใน 26
  ประเทศทั่วโลก
  จากการที่อิเล็กทรอนิกส์สำหรับรถยนต์ซึ่งนับวันจะมีแต่ความซับซ้อนมากขึ้นทำให้มีความจำเป็นที่อุตสาหกรรมอิเล็กทรอนิกส์ต้องสร้างสรรค์นวัตกรรมใหม่ๆและเทคโลโยลีในระดับสูงขึ้นไปอีกให้ทันกัน

  ปัจจัยที่มีผลต่ออุตสาหกรรมแผ่นพิมพ์วงจรอิเล็กทรอนิกส์

  ความผันผวนของราคาทองคำและทองแดง

  ในช่วง 3-4 ปีที่ผ่านมาราคาทองและทองแดงซึ่งเป็นวัตถุดิบสำคัญในการผลิต PCB
  มีความผันผวนเป็นอย่างมากโดยมีการปรับตัวสูงขึ้นมาโดยตลอด
  อันเป็นผลมาจากภาวะอุปสงค์อุปทานของตลาดโลก โดยเฉพาะผลกระทบจากประเทศจีน
  และอินเดีย
  ที่เพิ่มการสำรองวัตถุดิบดังกล่าวเพื่อให้เพียงพอต่อความต้องการที่เพิ่มมากขึ้นอย่างรวดเร็ว
  จนทำให้เกิดการเก็งกำไรในสินค้า
  และจากภาวะราคาน้ำมันดิบที่สูงขึ้นส่งผลให้ผลิตภัณฑ์ที่มีความสัมพันธ์กับราคาน้ำมันดิบมีระดับสูงขึ้นตามไปด้วย
  การปรับราคาขึ้นอย่างมากของทองแดง ทอง และน้ำมันส่งผลโดยตรงต่อต้นทุนการผลิต
  โดยเฉพาะราคาแผ่นลามิเนต ซึ่งเป็นวัตถุดิบหลักในการผลิต PCB ก็มีราคาสูงขึ้นด้วยเช่นกัน

  การเปลี่ยนแปลงของค่าเงินบาท

  ค่าเงินบาทต่อดอลลาร์สหรัฐและการเปลี่ยนแปลงของค่าเงินบาท
  มีผลกระทบอย่างมากต่อรายได้และต้นทุนการผลิต
  นอกจากนั้นราคาสินค้าที่ขายในรูปเงินดอลลาร์สหรัฐยังส่งผลต่อความสามารถในการแข่งขันกับผู้ผลิตรายอื่นในต่างประเทศ

  4.2.5.2 ภาวะการแข่งขัน

  ภาวะการแข่งขันในอุตสาหกรรม PCB จะมีความแตกต่างกันไปในแต่ละกลุ่มการตลาด (Market
  Sector)

1.  กลุ่มการตลาด PCB ที่มีการผลิตในปริมาณสูง (Mass production) ได้แก่ PCB
      ที่ใช้ในอุตสาหกรรมโทรคมนาคม อุตสาหกรรมชิ้นส่วนคอมพิวเตอร์
      และอุตสาหกรรมเครื่องใช้ไฟฟ้า
      ตลาดดังกล่าวมีการแข่งขันสูงเพราะมีผู้ขายหลายรายและมีการแข่งขันด้านราคาอย่างรุนแรง
      ผู้ผลิตจึงต้องย้ายฐานการผลิตไปยังภูมิภาคที่มีต้นทุนการผลิตต่ำกว่า เช่น ประเทศจีน เป็นต้น

2.  กลุ่มการตลาด PCB ที่มีผู้ผลิตน้อยราย (Defensive) ได้แก่ PCB
      ที่ใช้ในอุตสาหกรรมยานยนต์ ตลาดในส่วนนี้มีไม่มีการแข่งขันด้านราคามากนัก
      แต่จะเน้นการแข่งขันในเรื่องของคุณภาพผลิตภัณฑ์ โดยมีแหล่งผลิตที่สำคัญอยู่ในภูมิภาคเอเซีย

3.  กลุ่มการตลาด PCB ที่ได้รับความคุ้มครองทางเทคโนโลยี (Protected) ได้แก่ PCB
      ที่ใช้ในอุตสาหกรรมที่เกี่ยวกับเทคโนโลยีทางการทหาร เครื่องมือทางการแพทย์
      หรืออุตสาหกรรมอื่นๆที่เกี่ยวข้องกับความมั่นคงของประเทศ
      ฐานการผลิตโดยมากจะอยู่ในภูมิภาคยุโรปและอเมริกา
      เนื่องจากเป็นกลุ่มการตลาดที่ถูกควบคุมจึงไม่มีการแข่งขันกับตลาดอื่น

4.  กลุ่มการตลาดผู้ผลิต PCB ต้นแบบ (Prototype)
      เป็นกลุ่มผู้ผลิตที่มีความเชี่ยวชาญพิเศษในผลิตภัณฑ์ที่มีลักษณะเฉพาะและมีวงจรอายุผลิตภัณฑ์สั้น
      ผู้ผลิต PCB ในตลาดนี้จึงเป็นผู้ผลิตภายในประเทศเท่านั้น
      ซึ่งส่วนใหญ่อยู่ในภูมิภาคยุโรปและอเมริกา

  กลุ่มบริษัทอยู่ในอุตสาหกรรมยานยนต์ ซึ่งเป็นตลาด Defensive มีจำนวนผู้ผลิตในตลาดนี้น้อยราย
  มีการแข่งขันน้อยในด้านราคา แต่เน้นคุณภาพและความเชื่อมั่นในผลิตภัณฑ์
  โดยคู่แข่งสำคัญของบริษัทในตลาดดังกล่าว ได้แก่ กลุ่มผู้ผลิต PCB ในประเทศไต้หวัน
  และผู้ผลิตในประเทศของผู้ซื้อเอง เช่นในประเทศเยอรมัน ในยุโรป หรือในสหรัฐอเมริกา

  โอกาสและอุปสรรค

  ศักยภาพในการลงทุนในอุตสาหกรรมอิเล็กทรอนิกส์ภายในประเทศยังมีค่อนข้างสูงเพราะต้นทุนแรงงานต่ำเมื่อเทียบกับประเทศอื่นๆ
  ทางยุโรปและอเมริกา
  แต่เนื่องจากการสนับสนุนทางภาครัฐยังไม่เพียงพอจึงทำให้ขาดแคลนทรัพยากรบุคคลที่มีความรู้
  ความสามารถและเชี่ยวชาญทางด้านเทคโนโลยีการผลิตที่ทันสมัย
  จึงต้องมีการจ้างผู้เชี่ยวชาญจากต่างประเทศเข้ามาทำงานให้

  ปัจจัยแห่งความสำเร็จ

  บริษัทฯและบริษัทย่อย ให้ความสำคัญด้านผลิตภัณฑ์ ด้านต้นทุนการผลิต ด้านราคาขายของผลิตภัณฑ์
  และรวมถึงการบริการหลังการขาย

1.  เน้นคุณภาพผลิตภัณฑ์ ผลิตสินค้าที่มีคุณภาพ (High reliability)
      ได้รับการรับรองมาตรฐานระบบ ISO/TS16949 ตั้งแต่ปี 2546 จนถึงปัจจุบัน
      ซึ่งเป็นระบบบริหารคุณภาพที่ได้รับการยอมรับในอุตสาหกรรมยานยนต์ทั่วโลก ทั้งทวีปอเมริกา
      ยุโรปและเอเชีย และผ่านการตรวจสอบคุณภาพโดยมาตรฐานโลก
      อีกทั้งยังได้รับการรับรองคุณภาพและรางวัลต่างๆอีกมากมายทำให้ลูกค้าเชื่อมั่นในผลิตภัณฑ์

2.  เน้นการผลิตต้นทุนต่ำ ได้เปรียบจากการที่มีโรงงานผลิตแผ่นลามิเนตเป็นของบริษัทฯเอง

3.  เน้นการจัดการที่ดี เพื่อการจัดส่งสินค้าที่ตรงตามกำหนดเวลาให้กับลูกค้า

4.  เน้นการบริการด้านการขาย
      โดยกลุ่มบริษัทมีบริษัทตัวแทนฯซึ่งตั้งอยู่ในพื้นที่เพื่อให้บริการแก่ลูกค้าได้ทันที เช่น
      ในประเทศอังกฤษ สหรัฐอเมริกา สิงคโปร์ เยอรมัน เม็กซิโก บราซิล และแคนาดา
      เป็นผู้ให้บริการด้านการขายและบริการหลังการขายแก่ลูกค้า
      รวมถึงการประสานงานกับลูกค้าในการรับคำสั่งซื้อรายเดือน
      การติดตามดูแลเรื่องการจัดส่งสินค้าให้ได้ตามกำหนด การรับแจ้งปัญหาจากลูกค้า
      การวิเคราะห์ปัญหาคุณภาพในเบื้องต้นก่อนประสานงานกับฝ่ายตรวจสอบคุณภาพของบริษัทฯเพื่อแก้ไข
      และการให้ความช่วยเหลือทางเทคนิคอื่นๆ

ปัจจัยภายนอกที่อาจจะส่งผลกระทบต่ออุตสาหกรรมและบริษัทในปัจจุบันและในอนาคตอันใกล้

วิกฤติการณ์เศรษฐกิจของโลกที่เกิดขึ้นในปี 2551/2 เป็นปัจจัยสำคัญที่ส่งผลกระทบต่อทุกอุตสาหกรรม
รวมทั้งอุตสาหกรรมอีเล็กทรอนิกส์โลกด้วย อย่างไรก็ดี
ภาวะเศรษฐกิจชะลอตัวในอุตสาหกรรมอีเล็กทรอนิกส์และอุตสาหกรรมยานยนต์ เริ่มฟื้นตัวและมี
demand เพิ่มมากขึ้นในช่วงครึ่งปีหลังของปี 2552 กระนั้น ในระหว่างวิกฤติการณ์
นอกจากบริษัทฯจะสามารถรักษาส่วนแบ่งตลาดเดิมไว้ได้แล้ว
บริษัทฯยังมีโอกาสขยายฐานลูกค้าใหม่เพิ่มขึ้นได้ด้วย ในขณะที่ผู้ผลิต PCB
หลายรายทั้งในยุโรปและเอเซียต้องปิดกิจการลงในปีก่อน ซึ่งรวมถึงคู่แข่งบางรายของบริษัทด้วย

แนวโน้มของเทคโนโลยีของยานยนต์แห่งอนาคต
กำลังเข้ามามีบทบาทสำคัญในการเปลี่ยนแปลงเทคโนโลยีการผลิตของ PCB ในเวลาอันใกล้นี้ เช่น
ความต้องการที่เพิ่มขึ้นสำหรับอุปกรณ์เพื่อความปลอดภัย อุปกรณ์เพื่อความบันเทิง
และความต้องการที่เพิ่มขึ้นในเรื่องคุณภาพและความเที่ยงตรง (reliability requirement)
ในการทำงานของระบบต่างๆ รวมทั้งแนวโน้มที่เพิ่มขึ้นของการผลิตยานยนต์ระบบผสม-น้ำมัน/ไฟฟ้า
(Hybrid vehicle) ปัจจัยเหล่านี้จะทำให้อุปกรณ์อีเล็กทรอนิกส์ในยานยนต์มีเพิ่มมากขึ้นกว่า 2
เท่าตัว

ความต้องการสินค้า PCB ในอุตสาหกรรมยานยนต์โลก
ได้เติบโตขึ้นอย่างรวดเร็วตามกระแสความต้องการที่จะให้อุปกรณ์อีเล็กทรอนิกส์ทำหน้าที่ซับซ้อนมากยิ่งขึ้น
และเคซีอีก็มีศักยภาพเพียงพอที่จะรองรับการเติบโตของอุตสาหกรรมนี้ได้

  4.3 การจัดหาผลิตภัณฑ์และบริการ

โรงงานและสำนักงานที่ใช้ในการผลิตและจัดจำหน่ายผลิตภัณฑ์ของบริษัทฯและบริษัทย่อย มีดังนี้

บริษัท เคซีอี อีเลคโทรนิคส์ จำกัด (มหาชน)

  โรงงานและสำนักงาน ตั้งอยู่เลขที่ 125-125/1,1 หมู่ 4 นิคมอุตสาหกรรมลาดกระบัง
  ถนนฉลองกรุง แขวงลำปลาทิว เขตลาดกระบัง จังหวัดกรุงเทพมหานคร

บริษัท ไทยลามิเนต แมนูแฟคเจอเรอร์ จำกัด (บริษัทย่อย)

  โรงงานและสำนักงาน ตั้งอยู่เลขที่ 115/2 หมู่ 4 นิคมอุตสาหกรรมลาดกระบัง ถนนฉลองกรุง
  แขวงลำปลาทิว เขตลาดกระบัง จังหวัดกรุงเทพมหานคร

บริษัท เค.ซี.อี. อินเตอร์เนชั่นแนล จำกัด (บริษัทย่อย)

  โรงงานและสำนักงาน ตั้งอยู่เลขที่ 677 หมู่ 4 ถนนสุขุมวิท นิคมอุตสาหกรรมบางปู
  แขวงแพรกษา จังหวัดสมุทรปราการ

บริษัท เคซีอี เทคโนโลยี จำกัด (บริษัทย่อย)

  โรงงานและสำนักงาน ตั้งอยู่เลขที่ 117,118 หมู่ 1 นิคมอุตสาหกรรมบ้านหว้า (ไฮเทค)
  ถนนสาย เอเชีย-นครสวรรค์ ตำบลบ้านเลน อำเภอบางปะอิน จังหวัดพระนครศรีอยุธยา

  บริษัท เคซีอี (ประเทศไทย) จำกัด (บริษัทย่อย)

  สำนักงาน ตั้งอยู่เลขที่ 100/61 อาคารว่องวานิช ชั้น 21 ถนนพระราม 9 เขตห้วยขวาง
  จังหวัดกรุงเทพมหานคร

กำลังการผลิตและการผลิตจริงของบริษัทและบริษัทย่อย

  บริษัท เคซีอี อีเลคโทรนิคส์ จำกัด (มหาชน)

  (ตารางฟุต/ปี)

+---------------+----------+----------+----------+----------+----------+
|               | ปี 2553   | ปี 2552   | ปี 2551   |          |          |
+---------------+----------+----------+----------+----------+----------+
| กำลังการผลิต    | 6        | 6        | 6        |          |          |
|               | ,600,000 | ,600,000 | ,600,000 |          |          |
+---------------+----------+----------+----------+----------+----------+
| การผลิตจริง*    | 6        | 5        | 5        |          |          |
|               | ,261,611 | ,689,000 | ,590,000 |          |          |
+---------------+----------+----------+----------+----------+----------+
| อัตรา          | 94.9     | 86.2     | 84.7     |          |          |
| กำลังการผลิตจริง |          |          |          |          |          |
| (%)           |          |          |          |          |          |
+---------------+----------+----------+----------+----------+----------+
| อัตราขอ        | 4.8      | 4.2      | 6.3      |          |          |
| งเสียจากการผลิต |          |          |          |          |          |
| (%)           |          |          |          |          |          |
+---------------+----------+----------+----------+----------+----------+
| จำนวนกะ **    | 3        | 3        | 3        |          |          |
+---------------+----------+----------+----------+----------+----------+

  บริษัท เค.ซี.อี อินเตอร์เนชั่นแนล จำกัด (บริษัทย่อย)

  (ตารางฟุต/ปี)

+------------------+------------+------------+------------+------------+
|                  |  ปี 2553    | ปี 2552     |  ปี 2551    |            |
+------------------+------------+------------+------------+------------+
| กำลังการผลิต       | 5,400,000  | -          | 5,400,000  |            |
+------------------+------------+------------+------------+------------+
| การผลิตจริง*       | 3,896,175  | -          | 5,930,000  |            |
+------------------+------------+------------+------------+------------+
| อ                | 72.15      | -          | 72.78      |            |
| ัตรากำลังการผลิตจริง |            |            |            |            |
| (%)              |            |            |            |            |
+------------------+------------+------------+------------+------------+
| อัตราขอ           | 2.97       | -          | 2.68       |            |
| งเสียจากการผลิต(%) |            |            |            |            |
+------------------+------------+------------+------------+------------+
| จำนวนกะ**        | 3          | 3          | 3          |            |
+------------------+------------+------------+------------+------------+

  บริษัท เคซีอี เทคโนโลยี จำกัด (บริษัทย่อย)

  (ตารางฟุต/ปี)

+----------------------+---------------+---------------+---------------+
|                      | ปี 2553        | ปี 2552        | ปี 2551        |
+----------------------+---------------+---------------+---------------+
| กำลังการผลิต           | 10,800,000    | 10,800,000    | 10,800,000    |
+----------------------+---------------+---------------+---------------+
| การผลิตจริง*           | 8,254,390     | 7,987,694     | 10,136,026    |
+----------------------+---------------+---------------+---------------+
| อัตรากำลังการผลิตจริง    | 76.43         | 73.96         | 93.86         |
| (%)                  |               |               |               |
+----------------------+---------------+---------------+---------------+
| อัต                   | 7.5           | 7.3           | 8.2           |
| ราของเสียจากการผลิต(%) |               |               |               |
+----------------------+---------------+---------------+---------------+
| จำนวนกะ**            | 2             | 2             | 2             |
+----------------------+---------------+---------------+---------------+

  บริษัท ไทยลามิเนต แมนูแฟคเจอเรอร์ จำกัด (บริษัทย่อย)

  (ตารางฟุต/ปี)

+-----------------------+--------------+--------------+--------------+
|                       | ปี 2553       | ปี 2552       | ปี 2551       |
+-----------------------+--------------+--------------+--------------+
| กำลังการผลิตติดตั้ง        | 277,200,000  | 263,558,380  | 263,558,380  |
|                       |              |              |              |
| พรีเพก(PP)             |              |              |              |
+-----------------------+--------------+--------------+--------------+
| ลามิเนต (LM)           | 33,702,000   | 33,702,000   | 33,702,000   |
+-----------------------+--------------+--------------+--------------+
| กำลังการผลิตจริง         | 148,528,233  | 114,777,994  | 143,189,493  |
|                       |              |              |              |
| พรีเพก(PP)             |              |              |              |
+-----------------------+--------------+--------------+--------------+
| ลามิเนต (LM)           | 21,305,620   | 15,825,463   | 19,287,434   |
+-----------------------+--------------+--------------+--------------+
| อัตร                   | 53.58        | 43.55        | 54           |
| ากำลังการผลิตจริง(%)**** |              |              |              |
|                       |              |              |              |
| พรีเพก(PP)             |              |              |              |
+-----------------------+--------------+--------------+--------------+
| ลามิเนต (LM)           | 63.22        | 46.70        | 57           |
+-----------------------+--------------+--------------+--------------+
| อัตรา                  | N/A          | N/A          | N/A          |
| ของเสียจากการผลิต(%)*** |              |              |              |
+-----------------------+--------------+--------------+--------------+

หมายเหตุ * การผลิตจริงสุทธิจากอัตราการสูญเสียจากการผลิต (Defection rate)

** บริษัททำงาน 24 ชั่วโมง โดยแบ่งชั่วโมงการทำงานออกเป็นดังนี้

1.  บริษัท เคซีอี อีเลคโทรนิคส์ จำกัด (มหาชน)

  แบ่งพนักงานออกเป็น 3 กลุ่ม ทำงานใน 3 กะ การผลิต ดังนี้

-   กะที่ 1 เริ่มตั้งแต่เวลา 6.00 น. ถึง 14.00 น.

-   กะที่ 2 เริ่มตั้งแต่เวลา 14.00 น. ถึง 22.00 น.

-   กะที่ 3 เริ่มตั้งแต่เวลา 22.00 น. ถึง 6.00 น.

2.  บริษัท เคซีอี เทคโนโลยี จำกัด และบริษัท ไทยลามิเนต แมนูแฟคเจอเรอร์ จำกัด

  แบ่งพนักงานออกเป็น 3 กลุ่ม ทำงานใน 2 กะ การผลิต ดังนี้

-   กะที่ 1 เริ่มตั้งแต่เวลา 7.00 น. ถึง 19.00 น.

-   กะที่ 2 เริ่มตั้งแต่เวลา 19.00 น. ถึง 7.00 น.

  โดยพนักงานทั้ง 3 กลุ่ม จะสลับกันทำงาน

ลำดับขั้นตอนการผลิตแผ่นพิมพ์วงจรอิเล็กทรอนิกส์ ของ บริษัท เคซีอี อีเลคโทรนิคส์ จำกัด
(มหาชน),

บริษัท เคซีอี อินเตอร์เนชั่นแนล จำกัด และ บริษัท เคซีอี เทคโนโลยี จำกัด

แผ่นพิมพ์วงจรอิเล็กทรอนิกส์ที่ทำการผลิตมี 2 ประเภท ดังนี้

  - แผ่นพิมพ์วงจรอิเล็กทรอนิกส์ แบบสองหน้า (DOUBLE SIDED PCB)

  - แผ่นพิมพ์วงจรอิเล็กทรอนิกส์ แบบวงจรหลายชั้น (MULTILAYER PCB)

วัตถุดิบหลักคือ LAMINATE PREPREG และ COPPER FOIL ซึ่งคิดเป็นสัดส่วนร้อยละ 20 ร้อยละ
10 และร้อยละ 6 ของต้นทุนทั้งหมดในปี 2553 ตามลำดับ
โดยนำเข้าวัตถุดิบจากต่างประเทศร้อยละ 60 และสั่งซื้อภายในประเทศจากบริษัท ไทยลามิเนต
แมนูแฟคเจอเรอร์ จำกัด ร้อยละ 40 ในปี 2553

ขั้นตอนในการผลิตและสายการผลิต ผลิตภัณฑ์เดียวกัน

1.  นำแผ่น LAMINATE ที่มีผิวทองแดง 2 หน้า มากัดเป็นลายวงจร

2.  แผ่นลายวงจรในข้อ 1 นำมาซ้อนกันหลายชั้น และแทรกระหว่างชั้นด้วย แผ่น PREPREG

  เพื่อกั้นเป็นฉนวน แล้วนำมาอัดรวมกันด้วยเครื่องอัดแรงดันและความร้อน

3.  แผ่นชิ้นงานที่ได้เรียกว่า MASSLAM นำไปเจาะและทำลายวงจรด้านนอก

4.  เจาะรูที่แผ่น PCB และชุบทองแดง สร้างลายวงจรด้วยฟิล์ม

5.  ชุบทองแดงและดีบุกด้วยกระแสไฟฟ้า ล้างฟิล์มและกัดทองแดง
    เพื่อให้เกิดลายวงจรด้วยน้ำยาเคมี

6.  พิมพ์หมึกฉนวนเพื่อคลุมเส้นลายวงจร

7.  ชุบดีบุก/ตะกั่ว โดยการเป่าความร้อน หรือ ถ้าลูกค้าต้องการชุบทองก็เข้าขั้นตอนชุบทอง

8.  พิมพ์ด้วยอักษร หรือสัญลักษณ์ต่างๆ โดยใช้หมึกซึ่งแห้งด้วยแสงอุลต้าไวโอเลต

9.  ตัดแต่งงานให้ได้ขนาดตามความต้องการ ควบคุมด้วยเครื่องคอมพิวเตอร์

10. ตรวจสอบเส้นลายวงจร ด้วยกระแสไฟฟ้า

11. ตรวจสอบชิ้นงานทั้งหมดให้ได้ตรงความต้องการของลูกค้า ทั้งขนาด ความถูกต้อง ความสมบูรณ์
    ของชิ้นงานโดยการตรวจ 100%

12. บรรจุหีบห่อ

13. จัดส่ง

ลำดับขั้นตอนการผลิตแผ่น PREPREG และแผ่น LAMINATE ของ บริษัท ไทยลามิเนต
แมนูแฟคเจอเรอร์ จำกัด

วัตถุดิบหลัก

1.  แผ่นใยแก้ว (FIBERGLASS) นำเข้าจากประเทศต่างประเทศ อาทิ ไต้หวัน
    คิดเป็นสัดส่วนร้อยละ 94.65 ของปริมาณสั่งซื้อ

1.   EPOXY RESIN นำเข้ามาจากฮ่องกง,ไต้หวัน สั่งซื้อในประเทศ คิดเป็นสัดส่วนร้อยละ 80
    ของปริมาณสั่งซื้อ

2.  แผ่นทองแดงบาง (COPPER FOIL) นำเข้ามาจากประเทศมาเลเซีย,
    ฮ่องกงและประเทศไต้หวัน คิดเป็นสัดส่วนร้อยละ 100 ของปริมาณสั่งซื้อ

   ทั้งนี้  วัตถุดิบหลักทั้งสามประเภทสามารถจัดหาได้ทั่วไป
  และไม่มีแหล่งใดที่บริษัทสั่งซื้อในอัตราที่สูงเกินร้อยละ 50 ของต้นทุนการผลิตทั้งหมด

ขั้นตอนและเทคนิคในการผลิต PREPREG (PRE IMPREGNATED FIBER GLASS)

1.  วัตถุดิบ EPOXY RESIN, HIGH PERFORMANCE EPOXY RESIN
    จะถูกนำมาผสมกันกับตัวละลาย และสารเคมีตามสัดส่วนใน RESIN MIXER แล้วผ่านเข้า
    TREATER

2.  วัตถุดิบ FIBER GLASS ซึ่งเป็นม้วนจะผ่านเข้าเครื่อง TREATER

3.  ภายใต้สภาวะที่เหมาะสม วัตถุดิบจะจับตัวกันตามความยาวของม้วนและค่อยๆ ลดอุณหภูมิลง
    เมื่อออกจาก TREATER

4.  นำม้วน PREPREG
    ดังกล่าวเก็บเข้าห้องเย็นที่ควบคุมความชื้นและอุณหภูมิจะถูกตัดออกเป็นแผ่นตามขนาดที่ต้องการ
    PREPREG ที่ได้ประมาณร้อยละ 65 จะนำไปใช้เป็นวัตถุดิบ ในการผลิต LAMINATE และ
    PREPREG ประมาณร้อยละ 35 จะจำหน่ายเป็นผลิตภัณฑ์สำเร็จรูป

ขั้นตอนและเทคนิคในการผลิตแผ่น LAMINATE (COPPER CLAD LAMINATE)

1.  วัตถุดิบ COPPER FOIL ซึ่งเป็นม้วนจะถูกตัดออกเป็นแผ่นตามขนาดที่ต้องการ

2.  นำแผ่น PREPREG ที่ตัดตามขนาดเท่า COPPER FOIL และ COPPER FOIL
    มาเรียงสลับกันเป็นชั้น คั่นด้วยแผ่นเหล็กไร้สนิมในเครื่อง PRESS อัดด้วยแรงดันประมาณ
    350-420 PSI และอบด้วยความร้อน 200-210 องศาเซลเซียส ใช้เวลารประมาณ 160
    นาที

3.  จะได้แผ่นลามิเนตพร้อมนำมาตัดเป็นขนาดที่จะใช้งาน

4.  หลังจากตัดแล้วจะส่งนำมาตรวจสอบคุณภาพ

5.  ส่งเก็บในคลังสินค้า

คุณสมบัติของลามิเนตที่ผลิตได้จะขึ้นกับ EPOXY RESIN ที่ใช้
โดยปัจจุบันลูกค้าส่วนใหญ่จะให้ความสำคัญกับสารเคมีที่เป็นมิตรต่อสิ่งแวดล้อม

ความเพียงพอของเครื่องจักรและบุคลากร

  บริษัทฯมีความพร้อมในเรื่องของบุคลากรเพราะมีความรู้ความสามารถ
  อีกทั้งยังส่งเสริมให้มีการพัฒนาฝึกอบรมและส่งเสริมให้ไปดูงานยังต่างประเทศเพื่อให้มีความรู้ความชำนาญเพิ่มขึ้น
  ส่วนในด้านเครื่องจักรบริษัทฯได้มีการนำเครื่องจักรที่ทันสมัยและมีประสิทธิภาพสูงเข้ามาใช้ในการผลิต
  โดยมีช่างผู้เชี่ยวชาญจากต่างประเทศมาให้คำแนะนำอยู่เสมอ เช่น ประเทศอิตาลี เยอรมัน และ
  สหรัฐอเมริกา เป็นต้น

ความเป็นไปได้ที่จะถูกทดแทนโดยเทคโนโลยีใหม่

แผ่นพิมพ์วงจรอิเล็กทรอนิกส์เป็นผลิตภัณฑ์ที่มีความสำคัญต่ออุตสาหกรรมต่างๆ
ซึ่งปัจจุบันยังไม่มีเทคโนโลยีใดๆที่สามารถผลิตภัณฑ์เพื่อทดแทนแผ่นพิมพ์วงจรดังกล่าวได้
และถึงแม้ว่าเทคโนโลยีการผลิตจะมีการเปลี่ยนแปลงตลอดเวลา แต่ด้วยความรู้ ความชำนาญ
และความเชี่ยวชาญพิเศษทางด้านการผลิต รวมทั้งทักษะของบุคลากร
ทำให้บริษัทฯสามารถพัฒนาผลิตภัณฑ์ให้สอดคล้องกับเทคโนโลยีที่เปลี่ยนแปลงไป

ความสามารถ ความจำเป็น และค่าใช้จ่ายในการปรับปรุงเครื่องจักรให้แข่งขันได้

บริษัทฯมีวิศวกรผู้ชำนาญการทางด้านเครื่องจักรและมีคู่สัญญาในการปรับปรุงเครื่องจักรให้ทันสมัยอยู่ตลอดเวลา
พร้อมทั้งการซ่อมบำรุงรักษาเครื่องจักรกับบริษัทผู้ขาย ให้มีการบริการในด้านการซ่อมบำรุง
และการดูแลเครื่องจักร เมื่อเครื่องจักรเกิดปัญหาขึ้น

การช่วยเหลือทางด้านเทคนิค

บริษัทฯและบริษัทย่อยทั้งสามแห่งได้รับความช่วยเหลือทางเทคนิคจากผู้ผลิตเครื่องจักรและวัตถุดิบในต่างประเทศ
นอกจากนี้ได้มีการพัฒนาและส่งเสริมบุคลากรให้เข้ารับการอบรมในต่างประเทศ
โดยได้รับความร่วมมือและการสนับสนุนจากลูกค้าและผู้ผลิตวัตถุดิบด้วยดี โดยไม่มีข้อผูกพันระหว่างกัน

ผลกระทบต่อสิ่งแวดล้อม

  บริษัท ฯ ให้ความสำคัญและรักษาระบบมาตรฐานสิ่งแวดล้อมไว้อย่างเคร่งครัด
  ภายใต้ข้อกำหนดและกฎหมายที่เกี่ยวข้อง
  มีนโยบายการผลิตที่ใช้พลังงานและทรัพยากรธรรมชาติอย่างเต็มประสิทธิภาพ
  โดยได้ลงทุนเป็นจำนวนมากในระบบการบำบัดมลพิษทางน้ำและทางอากาศ
  อีกทั้งโรงงานทุกแห่งของบริษัทฯในกลุ่ม
  ตั้งอยู่ในเขตอุตสาหกรรมซึ่งมีมาตรการในการป้องกันมลพิษและลดผลกระทบต่อสิ่งแวดล้อมอยู่แล้วอย่างเข้มงวด

เนื่องด้วยบริษัทฯ ได้รับการรับรองมาตรฐาน ISO 14001
ซึ่งเป็นมาตรฐานระบบการจัดการสิ่งแวดล้อม และ ISO/TS 16949
ระบบมาตรฐานบริหารคุณภาพสำหรับอุตสาหกรรมผลิตชิ้นส่วนยานยนต์
จึงต้องได้รับการตรวจสอบระบบการจัดการสิ่งแวดล้อมจากบริษัท SGS ประเทศไทย จำกัด
อย่างต่อเนื่องเป็นประจำ
เพื่อให้มั่นใจว่าบริษัทฯได้ดำเนินการตามนโยบายและปฏิบัติตามข้อกำหนดของระบบสิ่งแวดล้อมอย่างเข้มงวด
ในปี 2553 บริษัทฯได้รับการตรวจสอบระบบการจัดการสิ่งแวดล้อมและระบบคุณภาพ 3 ครั้ง
ในเดือนมีนาคม กรกฎาคม กันยายน
ซึ่งไม่ปรากฎว่ามีการดำเนินการใดๆที่ขัดต่อข้อกำหนดและมีผลกระทบต่อระบบสิ่งแวดล้อมและมาตรฐานคุณภาพของบริษัทฯ